1. tramvaju maršruts (Rīga)
Šis raksts ir par tramvaju maršrutu Rīgā. Par transporta maršrutiem ar līdzīgu numuru skatīt šo lapu. 1. tramvaju maršruts ir Rīgas sabiedriskā transporta tramvaju maršruts, kas kursē no Imantas apkaimes Pārdaugavā līdz Juglai. 1. tramvaju maršruta kopējais garums ir 36,587 km. Maršruta Imanta—Jugla kopējais garums ir 18,286 km, bet maršruta Jugla—Imanta kopējais garums ir 18,291 km. Darbdienās pa maršrutu kursē 27 tramvaji, bet brīvdienās - 11 tramvaji. Šobrīd 1. tramvajs ir visgarākais un visbiežāk kursējošais tramvaja maršruts Rīgā. 1. tramvajs ir arī Rīgā visvairāk izmantotais ne tikai tramvaja, bet arī visa sabiedriskā transporta maršruts. 1. tramvaju maršrutu apkalpo gan RP SIA "Rīgas satiksme" 3. tramvaju depo, gan RP SIA "Rīgas satiksme" 5. tramvaju depo. Maršrutu pirmo reizi atklāja 1901. gadā, atjaunoja 2005. gadā, slēdza no 2009. līdz 2017. gadam. 2017. gadā atjaunotais maršruts pa Radio ielu (pietura "Stacijas laukums") kursēja tikai virzienā uz Imantu un no 2017. gada 5. jūnija līdz 2018. gada 2. martam kursēja arī pa 13. janvāra ielu, vēlāk kursēja vēsturiskajā maršrutā pa Prāgas, Centrāltirgus un Maskavas ielām abos virzienos. Atsevišķām pieturvietām mainīja nosaukumus.